Хәерле көн хөрмәтле ,авылдашлар,килгән җитәкчеләр.Бүген безнең Кадыбаш авыл җирлегендә уза торган җыенда Республика, район җитәкчеләре  *Татарстан Республикасы дәүләт Советы депутаты,*

 *Айрат* Ринат улы Зарипов, Татарстан Республикасы Әгерҗе муниципаль районы башлыгының беренче урынбасары Ямалиев Илфат Ильяс улы район халыкка хезмәт күрсәтү оешмалары җитәкчеләре ,хезмәткәрләре,белгечләре катнаша.Шуңа күрә әлеге хезмәтләр эшенә кагылган сорау һәм тәкьдимнәрегезне шул тармак белгечләренә бирә аласыз.Алар республика,район яңалыклары,башкарылган эшләр,алда торган бурычлар белән таныштырып,халыкны борчыган төрле сорауларга җавап бирерләр.

 ЧЫГЫШЛАР

 1. Авыл җирлеге башлыгының еллык очеты.

2. Авыл хуҗалыгы идарәсе җитәкчесе Дилюс Гәскәр улы Гатауллин.

3.Район башлыгы урынбасары Илфат Иляс улы Ямалиев.

4.Муллахметова Ләйсән Муллаяновна –Кадыбаш амбулаториясенең фельдшеры.

4. Абдуллин Илгам Рафаэль улы– Исәнбай пожарный частеның аерым пост җитәкчесе.

 2022 нче ел республикабыз өчен авыр елларның берсе булды.Тик кыенлыкларга карамастан, Татарстаныбыз, районыбыз җитәкчелегенең уйланылган,зирәк сәясәт алып бару аркасында,без бу авырлыкларны чагыштырмача җиңел уздырдык дисәк тә ялгыш булмас.

Билгеле булганча 2022 елның 24 нче февралендә Россия президенты В.В.Путин боерыгы буенча Украина территориясендә фашистик элементлардан чистарту өчен хәрби махсус операция башланды.

Сентябр ахырында ил буенча өлешчә мобилизация башланды. Безнең авыл җирлегеннән дә Ахметзянов Динар, Рузибаев Игор, Гафаров Марселләр мобилизацияләнде.Ногманов Ленар 2014 елдан бирле Украинада Донецк шәһәрендә хезмәт итә.Аларга саулык сәламәтлек, исән-сау әйләнеп кайтуларын теләп калабыз.Аларның якыннарына, туганнарына ходай тәгәлә сабырлык, түземлек бирсен.

Җирле үзидарә органнары көн саен катлаулы мәсьәлә һәм проблемаларны хәл итеп,халыкка уңайлы яшәү шартлары тудырырга тырыша.Кадыбаш авыл җирлегенеңдә киләчәккә авылның йөзен тагын да матурырак итү,халыкның тормыыш

көнкүреш шартларын тагын да яхшырту максаты-төп бурыч булып тора.Авыл халкын борчыган пробелмаларның бик күп булуы барыбызга да билгеле.Авыл җирлеге үзенең эшен бюджет учреждениеләренең эшчәнлеген алып барырга,авылларда халыкның көнкүрешен яхшыртуга,аларның күпкырлы ихтыяларын үтәүгә,авылларның чисталыгын иминлеген тәэмин итүгә,эчке тәртипне саклауга һәм башка халыкка кагылышлы мәсьәләләрне хәл итүгә юнәлдерде.

Кадыбаш авыл җирлегендә барлыгы 295 хуҗалык бар,яшәү урыны 10,8 мең кв.м. торак тәшкил итә.Җирлектә барлыгы 450 кеше исәпләнә, кызганычка каршы Россиядәге башка авыллардагы кебек үк хуҗалыклар саны да ,даими яшәүчеләр саны да кими бара.

2022 нче елда туучы балалр 3 (Закожурникова Камилла,Новикова Неля,Абдуллина Диля),башкарма комитет таравыннан 5 үлем очрагы теркәлде авыл җирлеге буенча.

Авылда яшәүче 450 кешенең 214 ир-атлар-47,5%, 236 хатын-кызлар-52,4 %.Балалар43-9,5%, ,эшче яшендәгеләр 227-50,4%.Пенсия яшендәгеләр 180 – 40 %, 20 студент вузларда белем ала.

Кадыбаш авылында яшәүче өлкәннәребез юбилейларын билгеләп үтте(ләр).Ахметзянова Нәсимә, Заляева Махмузя,Хакимова Фәния,Набиуллина Фәнирә,Ямалиева Фәтхия,Ибраева Роза,Гараева Тәлгия,Хамидуллина Фәния,Мусина Асия апалар.Аларга авыл җирлеге исеменнән рәхмәт хаты һәм бүләкләр тапшырылды.

 Авыл халкы, тыл һәм хезмәт ветереннары турында кайгырту,аларның теләкләрен,үтенечләрен киңәшләрен тынлап,аларны хәл итү,авыл җирлегенең төп бурычларының берсе.Халыкның моң-зарын,аларны борчыган сорауларын тыңлап,һәр кешегә ярдәм итү,кирәкле белешмәләр,рекомендацияләр бирү-җирлекнең көндәлек бурычы ул.Әгәрдә без халыкка ярдәм итәләбез икән –без моңа бик шатбыз.

Кадыбаш авыл җирлегендә халык тарафыннан сайлап куелган 7 депутат эшләп килә.Депутатлар сессияләрдә һәм утырышларда катнашалар,халык белән элемтәдә торалар.Алар тарафыннан җирлекнең еллык,квартал,эш-планнары,бюджет,Уставка өстәмәләр,төрле карарлар кабул ителә.Депутатлар ярдәме белән Кадыбаш авыл урта мәктәбенә балаларга шахмат уйнау эчен шахмат кирәк-яраклары бүләк ителде.

Авыл җирлеге Советы һәм башкарма комитеты авылда урнашкан оешмалар,учреждениеләр,мәдәният йорты хезмәткәрләре белән берлектә Бөек Җинүнең 77 еллык бәйрәмен уздырды.Өлкәннәр декадасында авыл җирлеге башкарма комитеты һәм оешма-предприятие җитәкчелеге авылыбызның һәрбер өлкән кешесен зурлап,кечкенә генә булса да буләкләр тапшырдылар.Тыл ветераннарына хөкүмәтебез тарафыннан бирелгән бүләкләр тапшырылды.

 Авыл җирлеге карамагында 3 авыл яшәп килә һәм бүген 3 авылны берләштергән ООО -Тугызбуй” Кадыбаш бүлекчәсе, 5 учреждениясе: мәктәп , мәдәният йорты , электр, элемтә бүлеге, почта, 1 райпо һәм 2 шәхси кибет, Заляева Гүзәл, Раимов Ильназ кибетләре.Кадыбаш райпо кибетенең товар әйләнеше 1 432 мең сум.70 мең сумлык аракы сатылды.Кибеттә барлык төр продукцияләр дә бар.Төп продукция Әгерҗе Хлебопищекомбинатында җитештерелә торган товарлар. Кибетләргә товар халык соравы буенча кайтарыла. Кирәкле азык-төлек товарлары, яшелчә, җиләк-җимеш, канцелярия, бүләкләр, электр җиһазлары, һәрчак күп төрле ассортиментта.

**Шулай ук 35/10 КВНлы** Кадыбаш подстанциясе буенча да ризасызлыклар юк. Сәбәпсез ут өзелү очраклары булганы юк.Ул автомат рәвештә эшли.

 **Кадыбаш авыл җирлегендә 3 социаль хезмәткәр өлкәннәргә хезмәт күрсәтә** Авыл халкы , өлкәннәр аларның эшләреннән канәгать.Һәм тагын шуны әйтеп китәсе килә - безнең өлкәннәребез Красный бор авылындагы санаторийны бик яраталар. Ел саен берничә кеше барып сәламәтлеген ныгытып кайта .

 **Яр Чаллы зонасының электр элемтә** челтәрендә 5 кеше хезмәт куя, алар карамагында 2 Собол автомобиле бар. Кр. Бор зонасында 32 торак пунктына хезмәт күрсәтәләр. Шул исәптән АТС 15 шт. Таксофон 28. Летай элемтәсе вышкалары 9 шт. Бөтен авылларда да 4-G интернет челтәре куелган. Быел Кадыбаш авылының Клуб һәм Совет урамнарының җир астындагы чыбыкларын алыштыру планлаштырыла, 2022 елда бу эшләрнең яртысы эшләнде. **Э**лектр элемтәсе яхшы оештырылган,көннән көн интернетка, цифрлы ,интерактив телевидениегә тоташучы хуҗалыклар саны арта гына бара.

 **СЭЛАМЭТЛЕК**

Сәламәтлек кешенең ин зур байлыгы һәм без халыкның сәламәтлеге турында даими кайгыртырга тиешбез. Профилактика эше өстенлекле бурыч булып кала. Әгәр кеше уз сәламәтлеге турында кайгыртмаса, сәламәтлек саклауда уңышка ирешү бик кыен. Кадыбаш авыл жирлеге территориясендэ урнашкан амбулаторияда 2 фельдшер , бер җыештыручы, 1 водитель хезмәт күрсәтә. Медицина хезмәткәрләре тарафыннан 2022 елда 3785 авыру кабул ителгэн. Шул исәптән өйләргә йөреп 303 кешегә хезмәт күрсәтелде.Шулай ук Нарат авылында, Касайда фельдшер булмау сәбәпле, бу авылларга барып даими ярдәм күрсәтелә. Консультацияга 167 кеше җибәрелеп,66 сы стационар дәвалау алды.

Авыл олыгая, туучылар саны кими безгә беркетелгән балалар арасыннан туучылар -1, үлүчеләр -5.Прикрепление буенча -255,Касайда -57, 17 яшькә кадәр балалар саны 29.

Балаларга һәм өлкәннәргә грипка каршы ел саен профилактик чаралар үткәрелә.

 Мәктәптә, мәдәният йортында, амбулаториядә төрле темаларга әңгәмәләр алып барыла.Һәрдаим диспансер авырулар белән эшлибез Диспанзеризациядә артта калмый.Иң беренче тыл ветераннарына уздырабыз.Диспансер учетта 127 кеше тора.Алар һәрдаим каралып торалар. Шул исәптән өйдә ятучыларга да актив патронажлар һәм дәвалау чаралары үткәрелә.2022 елда 292 кеше ФЛГ утте.Бу 100%.Күчмә ФЛГ килүе дә өлкәннәр өчен бик кирәк.Региональ һәм федераль учетта торучыларга ай саен бушлай дару язабыз.Дарулар белән тоткарлыклар юк.

2021 елдан яңа националь Демография проекты 65 яшьтән өлкәннәр программасы буенча социаль автомобиль белән өлкәннәрне медицина учреждениесына алып бару кайту хезмәтен 2022 елда да күрсәтте.Өлкән кешеләр бик актив катнаштылар.

Диспанзеризация буенча 146 кеше - 2023 елга план. Профилактик мед. Осмотр буенча – 25.Быел 15 – кеше диспанзеризация үтте ,шуларныь 3 се тыл ветераны.Быел да бу эш актив башкарылыр дип уйлыйбыз**.**

**Авылыбызның элемтә бүлекчәсенә** йомышы төшмәгән кеше юктыр. Көне буе аннан халык өзелми. Элемтә бүлеге аша пенсионерларга ел дәвамында үзвакытында ай саен пенсия акчасы таратыла. Утка- газга, телефонга түләү, спутник антенналарына, кәрәзле телефон, ГИБДД штрафлары, балалар бакчасына түләүләр, банклардан алган кредитларны түләү мөмкинлекләре тудырылган. 58 төр газета- журналларга язылганнар.Авылда иң күп газета- журнал алдырыручылар – Нигматуллина Гүзәлия ,Гатауллин Мөшәвер, Тухбатуллина Нурания 5әр төр ,Тухбатуллина Нурания 5 (төр), ,Касайдан - Закиров Рәхимҗан- 7 төр. Ситдиков Вәсил 6 төр.

**Мәдәният буенча: Кадыбаш** авыл җирлеге территориясендә 2 авыл клубы, бер библиотека халыкка хезмәт курсәтә. Кадыбаш мәдәният йортында бик куп кенә чаралар, концертлар һәм мероприятияләр курсәтелә. Кадыбаш мәдәният йорты мәктәп коллективы ,балалар бакчасы,китапханә,амбулатория хезмәткәрләре белән бик нык тыгыз элемтәдә торабыз.

Елны «яна ел бизәкләре» дип аталган бәйрәм чарасы белән башлап жибәрәбез. «Искечә яңа ел», «кызлар йолдызлар, «туган тел көне», «афганистан йорәк ярасы», 9 буй төбәге узешчәннәре тарафыннан «Без булдырабыз» , «Язлар матур хатын-кызлар белән» , балалар өчен «без кошларның дуслары», яшьләр өчен «лыжня России» чаралары бик еш булып тора.

Безнен Кадыбаш мәдәният йортында Пушкин картысы буенча « Гөрли тугызбуй яклары», «Авыл эте Акбай»әсәрләре сәхнәләштерелде.

Яшәгән җиребезне тәртиптә тоту мәсьәләсенең хәр чак ихтибар узәгендә булуы мөхим.Шул максаттан «Чистый берег», «Чистый лес», «Чистый пруд» акцияләрендэ хәрдаим катнашалар.

Яшьләр өчен наркоманиягә каршы «Начар гадәтләр һәм алар белән көрәш» әңгәмәләрен хәрдаим алып баралар.

Җәй айларында авыл халкы өчен «Суга керу инструкциясен өйрәнү», «Янгын куркынычсызлыкларыннан саклану», «Мин терроризмга каршы» әңгәмәләр алып барыла.

Татар халык йолалары,бәйрәмнәре «Нәүрүз», «Карга боткасы», «Сабантуй», «Сомбелә»ләрне үткәрелә.

9 буе ягы үзешчәннәре тарафыннан Украинага мобилизациләнгән солдат егетләргә ярдәм фондыннан хәйрия концертлары үткәрелде.

1 октябрь- Өлкәннәр көне. Шул унайдан китапханәдән ,Касай авыл клубы,Яна эсләк авыл клубыннан,авыл җирлегеннән лаеклы ялга чыккан өлкәннәрне хөрмәтләп Кадыбаш мәдәният йортына «Бер курешү үзе бер гомер» дигэн кичә оештырылды.

Сәламәтлекләре чикле булган авылдашларны да хәтербездән сызып ташламыйбыз.Шулай ук аларныда Кадыбаш мәдәният йортына чакырып куңел кутәренкелеге, үзебезнең кулдан килгәнчә хөрмәтләү кичәләре үткәрелде.Кадыбаш мәдәният йортында балалар,яшьләр,өлкәннәр өчен бик күп чаралар,кичәләр үткәрелә авылдашларабыз бик нык теләп катнашалар.Моның өчен без авылдашларыбызга бик рәхмәтлебез.

**Кадыбаш авылы китапханәсе**    Кадыбаш авылы китапханәсе    10144  данә китап фонды аша авыл халкына хезмәт күрсәтә.Ел дәвамында китапханәгә 16561 сумлык 164 яңа китап кайтты. Китапханәгә 501 китап укучы язылган.Китап бирелеш-10088 экземпляр.

Китапханә ,мәдәният йорты белән берлектә ,барлык календарь даталарга төрле чаралар оештыра.

 Үткәрелгән чараларның кайберләре район газетасында һәм “Яңарыш”та, Вконтакте интернет челтәрендә чагылыш таба. Уку залында газета -журналларның күп булуы да китапханәгә китап укучыларны җәлеп итә. 2022 елда район бюджетыннан  газета-журналларга язылу өчен акча бүлеп бирелде. Нәтиҗәдә авыл халкы китапханәдә 10  исемдә газета, 15 исемдә журнал укый алды.Китапханә балалар белән эшләүгә зур игътибар бирә.Балалар белән төрле акцияләрдә катнашып дипломнарга лаек булдык.

 Ел дәвамында китапханә мәдәният йорты белән берлектә төрле тематик кичәләр оештырды “Солдатка китәләр егетләр”-авылдашларыбызны армия сафларына озату, ,”Нәүрүз” бәйрәме, Май чабу , балалар өчен болында “Карга боткасы”, балалар Сабантуе үткәрелде. Бу бәйрәмнәрнең һәрберсе зур хезмәт куеп әзерләнде. Китапханә тарафыннан эшләнгән иң зур эш, әлбәттә ,авыл җирлекләрендә эшләүче иң яхшы мәдәният учреждениеләре бәйгесендә җиңеп, 100 мең күләмендә грант оту булды.Бу акчага ,китапхандә балалар өчен уку залы җиҺазландырылды.Китапханә ,шулай ук “Неокнига” ,республика бәйгесендә җиңеп , икенче дәрәҗәдәге дипломга ия булды.Яшь китап укучы Гиззатуллин Нариман,”Культурный дневник школьника” проектында җиңү яулап, Казанда бүләкләү тантанасында катнашты.

Китапханә ел дәвамында онлайн рәвештә күп кенә акцияләрдә катнашты.: әдәби марафон,без Тукайлы халык һәм башка акцияләр,дипломарга ия булды. Китапханә җылы ,якты,эшләр өчен барлык шартлар тудырылган. Китаплар - рухи азык учагы.Китаптан аерылмыйк.

**Авылларның йөзен мәктәпләр ача**. МБГУ Кадыбаш урта гомумбелем бирү мәктәбе мәктәпкәчә, башлангыч, Һәм урта гомумбелем бирү баскычлары нигезендә белем һәм тәрбия процессын тормышка ашыра.Кадыбаш урта мәктәбендә барысы 50 бала белем ала.Кадыбаштан 17 бала,Касайдан 2 бала,Үтәгәннән 6 бала, Иске Сләктән 17 бала, Девятернадан 2 бала.Кадыбаш урта мәктәбе милли белем һәм тәрбия бирү буенча районда ресурс үзәк булып тора. Һәм төп ике профиль буенча белем бирү юнәлешендә эшли – физика –математика профиле һәм химия –биология профиле буенча.

17 –укытучы,1 тәрбияче,11 тех персонал эшли.Югары категория – 8 кеше (44,5%), 1 нче категория -9 (55,5%) категориялелек 100 %.БДИ ны югары балга бируче укучылар.Айдаров салават математика 88 балл, информатика 93 балл.Укутучылары Мулланурова З һәм Гиззатуллина А)Рамазанов Тахир информатика 80 балл, рус теле 87 балл .Укытучылары Гиззатуллина А һәм Шайхетдинова Г.)Габбасова Лиана рус теле 85 балл, җәмгыят 80 балл Укытучылары Шайхетдинова Г һәм Салихова А) Закирова Лейсан рус теле 80 балл Укытучылары( Шайхетдинова Г). Мәктәп буенча 2 отличник ( Шаймарданова Әлфинә,Салихова Азалия) ударниклар -18.Югары йортына керүчеләр -5 (83,3%)

2022 ел буенча район күләмендә “Иң яхшы сыйфатлы белем бирү коолективы” буларак 2 нче урын бирелде.Район күләмендә Иң матур мәктәп территориясе конкурсында 1 урын бирелде.

Төрле конкурсларда олимпиадаларда катнашып югары күрсәткечләргә ирештеләр.Шулай ук мәктәптә балалар өчен төрле түгәрәкләр оештырылган.Мәктәп тормышы социаль челтәрләрдә күрсәтелеп барыла.Теләге булган кешеләр бу челтәрләргә кереп мәктәптә булган яңалыклар белән танышып тора алалар.

Шулай ук балалар бакчасында 6 бала тәрбияләнә.Бакчада 4 кеше хезмәт куя.Мәктәптә һәм балалар бакчасында балалар кайнар сыйфатлы азык белән тәэмин ителәләр.Фәния Харисовна җитәкчелегендәге барлык укытучыларга, анда эшләүче техник персоналларга тынгысыз хезмәтләре өчен барыбыз исеменнән дә зур рәхмәтебезне җиткерәбез.

**Авыл җирлегендә** җир пайларын арендалап ООО Агрофирма-Тугызбуй ширкәте эш алып бара. Кадыбаш бүлекчәсе буенча 2022 елда 1352 га җиргә ашлык чәчелгән. Барлыгы Агрофирма буенча 2022 нче елда 5000 нән артык га җиргә ашлык чәчеп уртача һәр га 31,4 ц уңыш алдылар. Барлыгы халыкка 706 ц-р пай җирләренә коры, чиста ашлык бирелде, 1 пайга -247 кг ашлык.Бүгенгесе көнне җирлектән Агрофирмада 8 кеше хезмәт куя.Сезон вакытында алар күп кенә авлдашларны эшле итәләр һәм вакытында хезмәт хакы түләп торалар.Авыл хлкын эшле һәм ашлы иткәннәре өчен һәм безгә һәрвакыт кирәк чагында ярдәм күрсәтеп торганнары өчен үземнең һәм авыл халкы исеменнән зур рәхмәтемне белдерәм.

Яңа Сләк,Алга басуларында Ак Барс Агрофирмасы киткәннән соң озак еллар эшкәртелмәгән 1000 га якын җир бар иде. Быел аллага шөкер бу җирләрне дә Салагыш авылы фермеры Марат Мухамадиев эшкәртә башлады.480 га җир көздән сукаланды.Калган җирләрне дә яз көне эшкәртеп, чәчәр дип ышанып калабыз.Бүгенгесе көнне бу җирләр рәсмиләштерелгән.Бу изге эшендә Марат Масгутовичка чын күңелдән рәхмәт белдерәбез.

 **Авылда тормышның** асылы күп итеп терлек асраудан гыйбәрәт.Авыл җирендә тырышсаң эше дә ашы да була һәм гаилә бюджетына да керем дә яхшы , хуҗалык та төзек, нык була.

2022 елның 1 нче январена авыл җирлегедә 117 баш эре мөгезле терлек булган шуларның 55 сыер, 62 башка төрле эре мөгезле терлек, сарыклар һәм кәҗәләр саны 104 атлар саны 10, 206 оя умарта кортлары, кош кортлар саны 1172 баш.

2022 елда Татарстан хөкүмәте сыер асраган хуҗалыкларга 1 сыерга 2300 сум,2 сыерга 3300 сум,аннан күбрәк асраучыларга 4300 сум күләмендә субсидия бирде.1 атка 3000 сум, кәҗә асраучыларга 500 сум күләмендә,мөгезле эре терлекләргә язгы, көзге прививкалар ясау өчен 300 сум күләмендә акча бирелде.Кәҗәләр һәм сыерлар өчен 189мең 800 сум, 2 атка 6 000 сум акча бирелде.

Авыл җирлегендә иң күп сыер асраучы:Султанов Алмаз, Арсланов Расих,Ахмадиева Әминә,Рамазанов Рафил,Рамазанова Ләрисә, Гайфиев Ринат,Башаров Тахир,Камалов Рәҗәп хуҗалыклары.

Шәхси хуҗалыклардан ел дәвамында сөт җыю оештырылды аны Губайдуллин Ринас Рамил улы җыя. Кадыбаштан сөтне бүгенге көндә Вахитова Гөлзирә җыя.Ел дәвамында 1 литр сөткә уртача 26 сум 37 тиен акча түләнде. Барлыгы 2022 елда Кадыбаш авылы буенча 31 278 литр җыелды бу 824 876 сум тәшкил итә.

Гайфиев Ринат - 6414 л

 Рамазанов Рафиль - 5903 л

Башаров Тахир- 5900 литр

Айдаров Рәшит – 4586 литр

Рамазанова Лариса 4790 литр

Исмагилов Илнур 3087 литр

 Муллануров Фатхелбаян 549 литр

2022 ел өчен хуҗалыкларга сөт өчен тулы күләмдә акча бирелде.

Касай авылы халкыннан, Исәнбай авылыннан Мөхәмәдиев Рәис сөт җыюну оештырды. Барлыгы 2022 елда Касай авылы буенча 47 327 литр җыелды бу 1253 382 сум тәшкил итә.

Иң күп сөт тапшыручы хуҗалыклар:

Султанов Алмаз - 30 015 л - 795 924 сум

Ахмадиев Әминә – 5608 л 149 436 сум

Ахметзянов Илһам - 5514 л -144 634 сум

Ахметзянов Илдус - 3461 л - 733 367 сум

 Ахмадиев Илшат -2729 л –90 021 сум литр сөт тапшырганнар.

Шулай ук 2022 ел өчен хуҗалыкларга сөт өчен тулы күләмдә акча бирелде. 26,51 сум, бүген 29 сум.

 Касай авылында Ахмадиев Альберт хуҗалыгы 2,5 га җирдә җир җиләге үстереп 7,5 тонна уңыш алды һәм шәхси хуҗалыкларга 7 мең җиләк үсентесе сатылды.Голландия сортлары “ЕВ-2” һәм “Ханей”.20 га җирдә арпа чәчеп ,1 га дан 20 цетнер уңыш җыелган.Алар уз көчләре белән буа буып анда 10 мең кечкенә карп җибәрделәр.Ахмадиевлар бүгенгесе көнне җирлектә иң тырыш хуҗалыкларның берсе булып торалар.Нәрсәгә тотынсалар,шуны башкарып чыгалар.

Султанов Алмаз хуҗалыгы 13 сыер тота.Ул 15 га җиргә арпа чәчеп,1 га дан солы 25 цетнер, арыш 35 цетнер уңыш алуга иреште.Шулай ук Касай авылында иң ныклы хуҗалыкларның берсе булып тора һәм депутат буларак Касай авылындагы булган проблемаларны чишүдз зур өлеш кертә.Аңа бу эшләре өчен зур рәхмәтемне белдерәм.

Закиров Шамил авылдашларының 96 га пай җирләрен алып 30 га арпа чәчеп уртача уңыш 22 га цетнер,66 га люцерна чәчте.Пайчыларга 3,5 цетнер ашлык бирелде .Аның бүген ашлык урыр өчен комбаены бар,орлык чистарту өчен питкус,чүп үләннәренә каршы көрәшү өчен агу сиптергече алды.Пай җирләреннән кулланган өчен пайчыларга ашлык бирде.Бүгенгесе көндә бу җирләрне рәсмиләштерү бара,ләкин бу эш бик четерекле һәм озакка сузыла, бу эшне гадиерәк ысул белән рәсмиләштереп булса бәлки буш җирләрне алып эшкәртүчеләр дә күбрәк булыр иде.Эшенә караганда кәгазъ эшенең бик күп булуы, шулай ук район үзәгеннән бик еракта урнашкан булу сәбәпле күп кенә эшмәкәрләр бу эшкә алынмый.

 Җирле бюджет үтәлеше,халыкның тормыш дәрәҗәсе,яшәү рәвеше,авыл җирлегендә булган үзгәрешләр һәм башка мәсәләләргә кушылып китәм.Кадыбаш авыл җирлегенең көн күрсәткече булып анын бюджеты тора.Бюджетның доход 4517,556 мең сум булса,росход ягыда шулай ук үтәлеш 100%.2022 елның 1нче январеннән кергән доходларга туктасак,НДФЛ 98,8 мең сум җыелган,үтәлеш 100%.

 Салымнар буенча: Милек салымы -11 000 сум җыелган,үтәлеш 9 600 сум 87 %,җир салымы 172 000 сум,утәлеш 158 000 сум 92 %,транспорт салымы 319 000 сум,утәлеш 287 000 сум 90%,түләүле хезмәтләрдән 2400 сум җыелган һәм 13 000 сум.

 Салымнарны түләмәүчеләрнең күбесе ана капиталына авылдан йорт алып,милек һәм җир салымнарын түләмәүчеләр.Барлык төр салымнар да 1 нче декабрьгә кадәр түләнергә тиеш,аннан соң көн саен пеня арта башлый һәм закон буенча бу бирәчәкләр судка тапшырыла һәм суд приставлары аркылы эзләнеп алына.

 Хөкүмәт программасы буенча авыл җирлегендә 3 йортка газ кертелде.Хамидуллина Фәния,Вахитов Рәфис һәм Бахтиев Мирфаяз абый йортларына. Заявка 4 хуҗалыкка бирелгән иде.....

Минем ныклап үзара салам мәсәләсенә тукталасым килә.Менә 9 нчы ел инде Татарстан Республикасы хөкүмәте авыллардагы проблемаларны хәл итү өчен,узара салым кертте.Ягъни халыктан җыелган һәрбер сумга 4 сум өстәп бирә.Авылларда соңгы 9 елда башка булган эшләр үзара салым аша эшләнде,алар барысыда күз алдында эшләнде,сез аларны беләсез.Шуңа күрә элек эшләгәннәренә тукталып тормыйм.Үзара салымнан 1нче төркем инвалидлар,армия хезмәтендә булганнар һәм көндез торып укучы студентлар гына азат ителәләр.Узган елга Кадыбаш буенча 272

кешедән 500 әр сум акча җыелып 136 000 акча җыелган.Хөкемәт биргәнен өстәгәч 680 000 сум килеп чыга.Бу акча түбәндәге эшләргә тотылган:

1) Кадыбаш авылында скважиналар өчен тирәнлек насослары сатып алу һәм ремонтлау, су үткәрү челтәрен ремонтлау – 80 200 сум (35+45,2);

 2)Кадыбаш авылында урамнарны яктырту чаралары (урам яктырткычларын,электр товарларын сатып алу, урнаштыру, алмаштыру һәм хезмәт шартнамәсе буенча электрикка түләү)- 30 000 сум( 15- лампа,15-электрик)

 3)Кадыбаш авылында урамнарны кардан чистарту (юлларга хезмәт күрсәтү,үләннәрне чабу, дизель ягулыгы сатып алу, кардан чистарту, Кадыбаш авылында тракторга дизель мае алу, хезмәт килешүе буенча тракторчыга түләү)- 100 мең сум( ГСМ алуга,Илфәргә түләүгә)

 4)Җирлекнең торак пунктлары чикләрендә янгын куркынычсызлыгының беренчел чараларын тәэмин итү (янгын сүндерү машинасын карап тоту һәм хезмәт шартнамәсе буенча янгын сүндерү машинасы йөртүчесенә түләү, янгын сүндерү машинасына бензин сатып алу, запас частьлар сатып алу)- 50 мең сум ( пож. Машинага бензинга, пожарникка түләүгә)

5) Кадыбаш авылында Гали урамына бара торган юл өслеге өчен ком һәм вак таш сатып алу, төяү, каплау, юл салу – 130 мең сум

6) Кадыбаш авылы территориясендә хуҗасыз йортларның фасадларын алыштыру (төзелеш материаллары сатып алу һәм башкарылган эшләр өчен хезмәт килешеүе буенча түләү) 30 мең сум,

30 мең сум тыл ветераннарына мемориал такта ясау өчен.

 7) МТЗ тракторы өчен асылма җиһазлар сатып алу -140 мең сум --косилка , запчаст алуга

 8) 3 штук бензочапкыч, 2 штук бензопычкы, бензин һәм май сатып алу,агачлар кисү,үләннәрне чабу- 35 мең сум.

 9)зираттагы агчларны кисүгә – 100 мең сум.

Касай авылы буенча 48 кешедән 500 әр сум җыелган, 25 000 булган,хөкемәт өстәгәне белән 120 000 булган.

 Скважиналар өчен тирәнлек насослары сатып алу һәм ремонтлау, Касай авылында су үткәрү челтәрен төзекләндерү- 25 000 сум

1. 000 сум – насос алынды

Касай авылын кардан чистарту -35 000 сум

10 000 сум - Дизел ягулыгы сатып алу өчен

 25  000 сум - шартнәмә нигезендә трактористка түләүгү

Касай авылы зиратын карап тоту (төзелеш материаллары сатып алу һәм коймаларны яңарту)- 60 000 сум( койма алыштыру)

 Быел өчен үзара салым билгеләү буенча 27 нчы октябрдә Касай һәм Кадыбашта җыеннар булып 500 әр сум җыю турында килешенде.Бүгенгесе көндә бу үзара салым акчасын җыю бара һәм мин,хөрмәтле авылдашлар,сездән үзара салымны тиз арада авыл советына тапшыруыгызны сорар идем.Феврал аенда без аны җыеп бетерергә тиешбез.Планлаштырылган эшләребез күп ,Ходай насыйп итсә,җәй көне бу эшләрне башкарып чыгарга тырышачакбыз.

Быел җыелган акча Кадыбаш авылы буенча түбәндәге эшләргә бүленәчәк:

1).Кадыбаш авылында скважиналар өчен тирәнлек насослары сатып алу һәм ремонтлау, суүткәргеч челтәрен ремонтлау ;санитар саклау зонасы проектын эшләү,җир асты байлыклары участоклары буенча гидрогеологик бәяләмә алу, Кадыбаш бистәсендә эчәргә яраклы һәм хуҗалык-көнкүреш су белән тәэмин итү чыганакларын санитар саклау зоналары проектлары буенча санитар – эпидемиологик нәтиҗә алу, башка агымдагы чыгымнарны түләү;

 2)Кадыбаш авылындагы урамнарны яктырту чаралары (урам яктырткычларын,электр товарларын сатып алу, урнаштыру, алмаштыру һәм хезмәт шартнамәсе буенча электрикка түләү); һәм башка эшләр;

3) Кадыбаш авылындагы урамнарны кардан чистарту (юлларга хезмәт күрсәтү, үлән чабу, кардан чистарту, дизель ягулыгы, дизель мае, Кадыбаш авылындагы трактор өчен ягулык-май сатып алу, тракторчыга хезмәт килешүе буенча түләү) һәм территорияне төзекләндерү буенча башка эшләр;

 4)Җирлекнең торак пунктлары чикләрендә янгын куркынычсызлыгының беренчел чараларын тәэмин итү (янгын сүндерү машинасын карап тоту һәм хезмәт шартнамәсе буенча янгын сүндерү машинасы йөртүчесенә түләү, янгын сүндерү машинасына бензин сатып алу, запас частьлар сатып алу ) һәм башка эшләр;

5) 5.1 Кадыбаш авылында Гали урамына,Яшьләр урамына,Тау асты урамына юл салу өчен ком һәм вак таш сатып алу һәм башка агымдагы чыгымнар;

5.2 Күперне ремонтлау (Кадыбаш авылындагы чишмәгә бара торган күперне төзү өчен агач материаллары сатып алу);

6) Кадыбаш авылын төзекләндерү шул исәптән;

 - куркыныч янаган агачларны, коры, яшел куакларны кисү (куакларны юк итү өчен гербидцидлар сатып алу һәм куакларны кисәр өчен бензин сатып алу);

Касай авылы буенча түбәндәге эшләргә бүленәчәк:

1.Касай авылы урамнарын кардан чистарту (юлларга хезмәт күрсәтү,үлән чабу, кардан чистарту, дизель ягулыгы, дизель мае,трактор өчен ягулык-май сатып алу, тракторчыга хезмәт килешүе буенча түләү) һәм территорияне төзекләндерү буенча башка эшләр;

2.Касай авылындагы Үзәк урамга юл салу өчен ком һәм вак таш сатып алу һәм башка агымдагы чыгымнар;

 Үзарасалым буенча акча җыю – бүгенгә үтәлеш 33 %.

Бүгенгесе көндә җирлектәге бөтен урамнарны, тыкрыкларны тракторисыбыз Илфәр ярдәме белән ачып торабыз.Кар күп булуга карамастан бу эшләрне тиешенчә башкара алабыз.

Хөрмәтле авылдашлар! Бүгенге җыенда кабат әйтеп китәсе килә авылыбызның чисталыгын, матурлыгын, төзеклеген булдыру өчен һәрбер шәхси хуҗалык, учреждение- предприятие җитәкчелеге, хезмәткәрләре, шәхси эшмәкәрләр үзләренең өлешләрен кертергә тиеш. Алдагы еллардагыча, язгы айларда авыл җирлеге, республика, район буенча билгеләнгән чисталык икеайлыгында катнашты: йорт каршындагы, оешма территорияләрендә, урамнарда чүп- үләннәрне чабу, урамнардагы, юл буйларындагы чүпләрне җыю, урамда йорт каршында торырга тиеш булмаган төзелеш материалларын рәтләп кую кебек, эшләр башкарылды. Урамнардагы һәм авыл җирлеге территориясендә баганалар агартылды.

Авыл җирлеге башкарма комитеты, ел дәвамында урамнарны электр лампалары белән яктырту, халыкны су белән тәэмин итү, су магистральләрен һәрвакыт карап тору, кирәкле запас частьләр алу, урам юлларын ремонтлау, төзекләндерү, кыш көне урам, тыкрыкларны, юлларны кардан чистарту, халык ихтыяҗларын канәгатьләндерү юнәлешендә эшләр алып бара һәм бу эшләр ел дәвамында алга табада башкарылачак.

  **Хөкүмәтебез** тарафыннан авылларыбыз турында кайгыртуны, аларны саклап калу чараларын күрә башлау-зур игътибарга лаек гамәлләр.Ә инде яшьләребезне туган җирләрендә калдыру-бүген көн кадагында торган иң актуаль проблемаларның берсе. Чөнки авылларыбызның киләчәге нәкъ яшьләр белән бәйле.

Күргәнебезчә, авылның проблемалары уңай якка хәл ителеп килә. Ә бит авылларны саклап калу, андагы мәсьәләләрне хәл кылу күп очракта шунда яшәүчеләрнең үзләреннән тора. Авыл башкарма комитетының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. Бүгенге көндә һәрберебез үзебезгә карата, якыннарыбызга карата, тирә-күршеләребезгә карата игътибарлы булыйк.

Күргәнегезчә Кадыбаш һәм Касай зиратларын тәртипкә кертү буенча зур гына эшләр башкардык аллага шөкер.Зиратларны карап тору изге эш.Көз һәм яз айларында авылдашлар ярдәме белән өмәләрдә мәңгелек йортларыбыз чистартылды.

 Касай зиратында да зур гына эшләр башкарылды. 120 м озынлыкта койма яңартылды.Касай зиратының коймасын алыштыру төгәлләнде. Шулай ук Касай халкы да өмәләрдә бик актив катнаша.Яңа Сләктә зиратны Вахитов Рәфис, Хамидуллин Илнурлар карап тора.

Өмәдә катнашучыларга,хезмәте кергән хәркемгә рәхмәтемне белдерәм.

Шушы форсаттан файдаланып Республика һәм район җитәкчеләреннән мәдәният йортына капиталь ремонт үткәрүне сорар идем, чөнки үзегез күреп торасыз 70 нче елларда җиткерелгән мәдәният йортыбыз искерде аны яңартырга кирәк булыр иде.

Чыгышымның азагында әйтәсе килә, авыл җирлеге территориясендә нинди генә зур эшләр эшләнмәсен, алар барысы да район администрация булышлыгы белән башкарыла. Шул уңайдан, рөхсәт итегез авыл җирлеге территориясендә эшләнгән эшләрне башкаруда зур булышлык күрсәтүче Әгерҗе муниципаль район башлыгы Ленар Фәрит улы Нургаяновка һәм аның ярдәмчесе Илфат Иляс улы Ямалиевка һәм Рөстәм Азат улы Валеевка зур рәхмәт белдерергә һәм бүгенге залда утыручы авылдашларга да, кунакларга да эшләрендә уңышлар, ныклы сәламәтлек һәм гаилә бәхете телибез.

Хөрмәтле авылдашлар!

Иртән торуга юлларыбыз чистартылган, юлларыбыз асфальт өйләребездә газ яна утын әзерлисе юк, урамнарыбыз чиста һәм якты, суык су ага.

Пенсияләрне өйгә кертеп бирәләр.Балаларыбыз җылы,чиста белем йортында менә дигән белем алалар.Дәваланырга амбулаториябез бар. Кибет киштәләре тулык, ни генә юк.

Шөкер итик!

Аллага шөкер дип яшик.

Әлбәттә проблемалар бар без аларны чишү өстендә эшлибез. Бергәләп,сөйләшеп, киңәшләшеп эшләргә язсын.Еллар имин булып, куйган максатларыбызга ирешергә ходай насыйп итсен!

 Игътибарыгыз өчен зур рәхмәт.

1 нче массивтагы җирне Закиров Шамил арендага алу сәбәпле, калган пайчыларның ризалыгын сорыйбыз.Тавышка куябыз.